Ստեպան Յարեմիչ

Ստեպան Պետրովիչ Յարեմիչ (, ), ռուս և ուկրաինացի, ավելի ուշ՝ խորհրդային նկարիչ (բնանկարիչ և ջրանկարիչ), ինչպես նաև արվեստաբան, քննադատ և հավաքորդ։

Կենսագրություն 
Ծնվել է Գալայկի գյուղում (այժմ՝ Տետիեսկի շրջան, Կիևյան շրջան, Ուկրաինա)։

1882—1887 թվականներին նկարչություն սովորել է  Կիև-Պեչորյան մայրավանքի պատկերագրական դպրոցում։

1887—1894 թվականներին ուսուցումը շարունակում է Կիևում, Նիկոլայ Մուրաշկոյի անվան նկարչական դպրոցում, Նիկոլայ Գեի մոտ է դասերի մասնակցել,  օգնել է Մ. Ա. Վրուբելին  Կիևում Վլադիմիրյան տաճարի որմնանկարների ստեղծման գործում։

1900 թվականներին ապրել և աշխատել է Սանկտ-Պետերբուրգում, ռուսական և արևմտաեվրոպական արվեստի հարցերով հոդվածներ է հրապարակել, արևմտաեվրոպական նկարների մեծ գիտակ և հավաքորդ է եղել։

1904—1908 թվականներին արտասահմանում, հիմնականում Փարիզում, աշխատել է Սերգեյ Դյագիլևի անտրեպրիզում, փարիզյան Գրանդ Օպերա-ի բեմում Մ. Պ. Մուսորգսկու «Բորիս Գոդունով» օպերայի բեմադրման համար Ա. Յա. Գոլովինի  էսքիզներով դեկորացիաներ է արել։

«Արվեստի աշխարհ» գեղարվեստական միավորման կողմից կազմակերպված ցուցահանդեսների մասնակից է եղել, մասնավորապես 1903 թվականի ցուցահանդեսում ներկայացրել է «Դիաննայի լոգանք»-ը մեծ պաննոն (Ա.Ն. Բենուայի էսքիզներով)՝ հին վարպետների ավանդույթներով իրականացված։

Սկսած 1913 թվականից դասավանդել է Արվեստների հանրային խրախուսման նկարչական դպրոցում։

«Ռուս նկարիչների միության» անդամ է։

 1918 թվականին Էրմիտաժի նկարների բաժնի ղեկավարն է եղել։
 1930 թվականին Էրմիտաժի վերականգնման վարպետանոցի ղեկավարն է եղել։

Մահացել է 1939 թվականին։ Թաղված է Վոլկովյան լյութերական գերեզմանատանը։

Ընտանիք 

 Առաջին կինը՝ Մարֆա Անդրեևնա Մարչենկո (1896—1954), երկրորդ ամուսնությամբ ամուսնացել է արվեստաբան Ս.Ն Տրոյնիցկու հետ, երրորդը ճարտարապետ Պ.Պ. Սվետլիցկու հետ։
 Երկրորդ կինը՝ Վիկտորյա Դանիլովնա Գոլովչիներ (Դանիլևսկայա, 1893—1980), XVIII—XIX դարերի ռուս գրականության պատմագետ, լերմոնտովագետ։

Հիմնական աշխատանքներ 
 Հիմնական գեղարվեստական աշխատանքներ՝ պեյզաժներ (Սանկտ Պետերբուրգի, Վերսալի, Կիևի, Վենետիկի և այլ վայրերի ճարտարապետական վայրերը) Հայտնի են նրա հետևյալ գործերը.

 «Եկատերինյան ջրանցքը Պետերբուրգում» (1908, Ռուսական պետական թանգարան)
 «Կրյուկովի ջրանցքը սպիտակ գիշերին» (1908, Ռուսական պետական թանգարան)
 «Արքայական սարը Կիևի տակ»
 «Տեսարան դեպի Դնեպր»
 «Դաշտում»

և այլն։

Հրապարակումներ 
Ինչպես է արվեստաբանը բազմաթիվ աշխատանքներ գրել ռուսական արվեստի վերաբերյալ՝ նվիրված Վ. Ա. Սերովի, Պ. Պ.Չիստյակովի, Ն. Ն. Գե-ի և այլոց,Մ. Ա. Վրուբելի ստեղծագործական գործունեությանը նվիրված առաջին լուրջ մոնոգրաֆիայի հեղինակն է. Միխայիլ Ալեքսանդրովիչ Վրուբել. — Մ., 1911. Նրա հոդվածները տպագրված են, Ռուս ակադեմիական գեղարվեստական դպրոցը XVIII դարում. — Մ.—Լ., 1934.

Հասցեներ Լենինգրադում 

 Քաղաքացիական փող.,  տ. 1/9

Ծանոթագրություններ

Գրականություն 
 
 
 Пиотровский Б. Б., Выдрин И. И., Корнилов П. Е. Степан Петрович Яремич. Оценки и воспоминания современников. Статьи Яремича о современниках. — Сад искусств, 2005. — ISBN 5-94921-015-8. — 440 с.

Արտաքին հղումներ 

 Яремич Степан Петрович на сайте «Рериховская энциклопеди

Ուկրաինացի նկարիչներ
Խորհրդային նկարիչներ
Ռուս նկարիչներ
Խորհրդային արվեստաբաններ